Amsawal deg ungal-is “targit, yiwwas, ad teffeɣ”, yessemres amsawal agensay seg usebter wis 45 armi d asebter wis 115, ayen id d-yettbanen deg yimedyaten, amsawal yella anda id yettales ɣef yiman-is di teḥkayt-is, yettak-d isalen, yessemres udem amezwaru asuf “nekk” s waṭas d wudem amezwaru amalay asget “nekkni”, d umatar udmawan “-ɣ” i yettuɣalen ɣer umaru.Yettili umgired gar mi ara yili umsawal ɣer wudem amezwaru d asaḍ akked mi ara yili ittekki kan d awadem anagi daxel n teḥkayt-nni i d-iḥekku. Imi mi ara yili umsawal itekki kan d awadem anagi daxel n teḥkayt-nni mačči d asaḍ, anagi-agi ad yili yeḥder i tedyant-nni yedder wasaḍ-nni, isexdam udem wis kraḍ mi ara d yettmeslay ɣef wasaḍ-nni. Aya-gi d ayen ara d-nwali deg yimedyaten i d-nekkes seg ungal: «Maca d i msebriden i yettṛayen nekkni s inehharen n tfurguyin awi-d kan acu ara dnessekcem. »(sb 26).